**Alsó- Tisza-menti Önkormányzati Társulás**

**Társulási Tanácsa E l n ö k é t ő l**

**6647 Csanytelek, Volentér János tér 2. sz.**

**Tel.: 63/578-519, 20/950 5777**

A/31-1/2025.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2025. májusi ülésére**

**Tárgy:**  *Az Alsó- Tisza-menti Önkormányzati Társulás Társulási Tanácsa Elnöki tisztségéről való lemondása*

**Tisztelt Társulási Tanács!**

Emlékeztetem Önöket arra, hogy 2019. októberi polgármester választáson elnyert mandátumom birtokában a megalakult Társuli Tanács Tagjai egyhangú döntéssel adtak megbízást a Társulás Társulási Tanácsa Elnöki tisztsége betöltésére. A 2024. októberi választást követően ugyanezt a megbízást kaptam és fogadtam el ezt a megtisztelő feladatot, melyet a Társulás székhely települése vezetőjeként végzek.

A Társulás Társulási Tanácsa idén márciusban megtartott ülésén Csongrád Város Polgármestere bejelentette, hogy több olyan szociális feladatot szeretne átadatni az önkormányzat fenntartásából a társulás fenntartásába, amely költségvetési forrás szempontjából kedvezőbb finanszírozással jár.

A Társulás Munkaszervezete Vezetője, feladatellátó jegyzője álláspontja szerint, a munkaszervezetbe bevont köztisztviselők további terhelése már nem vállalható, ezért személyi feltételek hiánya miatt a szóban-forgó feladatok átvétele nem oldható meg, mert nem lehet az eddigi színvonalon sem igazgatási, sem pénzügyi eljárásrendek bonyolítását végrehajtani.

Ennek ismeretében vetődött fel, hogy a plusz feladatot társulásba adó önkormányzat legyen a *társulás székhely települése 2026. január 01. napjától.* Erre irányuló előterjesztést benyújtottuk a Képviselő-testület számára, amelyben részletekbe menően taglaltuk a székhely átadás – átvétel lehetőségét, melyet határozatba foglaltan, nyilatkozattétel csatolásával van mód a fent vázolt változás véghez vitelére, a szervezeti változásban döntéshozatalra.

Amennyiben a Társulás Társulási Tanácsa elfogadja a Társulás átszervezésére tett javaslatot, úgy személyemre vonatkozóan döntést kell hoznom, miszerint

**az Alsó- Tisza-menti Önkormányzati Társulás Társulási Tanácsa Elnöki tisztségéről**

**2025. december 31. napjával véglegesen, visszavonhatatlanul**

**lemondok,**

továbbá erre a tisztségre 2026. január 1. napjától nem jelöltetem magam.

**Tisztelt Társulási Tanács!**

Indítványozom a tárgyi előterjesztésben és annak határozati javaslatában foglaltak megvitatását és tudomásul-vételét.

C s a n y t e l e k, 2025. május 14.

Tisztelettel:

.............................................................

Erhard Gyula polgármester

**.../2025. (V. .. .) Atmöt határozat**

**Tárgy:**  *Az Alsó- Tisza-menti Önkormányzati Társulás Társulási Tanácsa Elnöki tisztségéről való lemondása tudomásulvétele*

**H a t á r o z a t i javaslat**

Az Alsó- Tisza-menti Önkormányzati Társulás Társulási Tanácsa megtárgyalta a Csanytelek Község Önkormányzata Polgármestere, mint a Társulás Társulási Tanácsa Elnökeként tárgyban benyújtott előterjesztésében foglaltakat és rögzíti, hogy *tudomásul veszi* **Erhard Gyula (Csanytelek Község Önkormányzata Polgármestereként)** az  **Alsó- Tisza-menti Önkormányzati Társulás Társulási Tanácsa Elnöki tisztségéről 2025. december 31. napjával véglegesen, visszavonhatatlanul történő lemondását**, egyben elrendeli a tisztségben bekövetkezett változás törzskönyvi nyilvántartáson való átvezetése érdekében szükséges intézkedés megtételét.

Végrehajtás határideje: 2026. január 15.

Végrehajtásért felelős: Társulás Munkaszervezete Vezetője

Beszámolás határideje: végrehajtást követő soros ülésen

Határozatról értesítést kap:

* Alsó- Tisza-menti Önkormányzati Társulás Tagjai (székhelyén)
* Erhard Gyula polgármester
* Kató Pálné jegyző és általa
* Társulás Munkaszervezete Vezetője (Csongrád)
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (Helyben)
* Irattár